અહીં આવડે તેવી કટાક્ષમય ભાષામાં લખ્યું છે, કેમ કે બીબીસીની મશહૂર પોલિટિકલ કોમેડીને મળતો આવે તેવો સિનારિયો આ કિસ્સામાં વાસ્તવિકતામાં જોવા મળ્યો છે. જેમણે આ સિરિયલ જોઈ છે તેમને ખ્યાલ છે કે કઈ રીતે બ્યૂરોક્રસી નેતાઓને રમાડે છે. એક વિભાગ બીજા વિભાગનું કામ કઈ રીતે અટકાવે અને એક નેતા બીજા નેતાને કઈ રીતે ચીત કરે. ભારતમાં પણ આમ જ થાય છે. ઈઝરાયલની મુલાકાતે નરેન્દ્ર મોદી જાય તો તેની પાછળ મોટું રાજકારણ થાય. એલ. કે. અડવાણી પાકિસ્તાનમાં ઝીણાની મઝાર પર જાય તો હોહા થઈ જાય. તેનો લાભ લઈને હરીફો બદનામી કરે અને હરીફને પછાડી દે.